Zik, yezdeɣ yizem, tasedda d warraw-nsen deg yiwen umḍiq. Tekker tsedda-nni, tuker-d agrud u tefka-t i warraw-is ččan-t. asmi inuda baba-s n uqcic fell-as, yufa tabernust-is gar warraw n yiezm, deg umḍiq-agi. Seg zzɛef-nni, yekker yezla iɣilasen-nni akken ma llan. Mi d-yuɣal yizem ɣer umekkan-a, yufa-d arraw-is mmezlen. Yefhem sebba, yerra-d ttar deg tsedda-nni. Akka i aɣ-tt-id nnan yimezdaɣ n tama-agi. Ttawin-d awal, diɣ, ɣef tsedda yeččan ameẓẓuɣ n yiwen urgaz. Nnan-d : ‘’ruḥen Wat taddart i wakken ad nɣen tasedda, acu kan ur as-ssawḍen ara. Yewweḍ yiwen ɣer din, dɣa, yenna-asen : ‘’ah ya lɛerc terna temcict.’’ Syin tneggez-d tsedda-nni fell-as, tewwi-as ameẓẓuɣ-is.’’